Diari Oficial de la Generalitat Valenciana


Sumari del DOGV 6749, del 05-04-2012 (2012/2617)

Notificació de la sentència dictada en el juí ordinari número 2206/2009.
------------------------------------------------------------------------

### Dades del document

Número de DOGV
:   6749

Data del DOGV
:   05-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2617


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el juí ordinari número 2206/2009. [2012/2617]  
Ordinari 002206/2009  
Demandant: Bancaixa.  
Procurador: Onofre Marmaneu Laguía.  
Demandat: José Collado Barrera, Remedios Barrera García i José Pascual Collado Ramos.  
Procurador/a: -  
Carmen Sebastián Sanz, secretària judicial del Jutjat de Primera Instància número 27 de València.  
Mitjançant este edicte, faig saber:  
Que en este Jutjat se segueix el procediment ordinari 2206/2009 a instàncies de Bancaixa contra José Collado Barrera, Remedios Barrera García i José Pascual Collado Ramos, sobre reclamació d'una quantitat, en què s'ha disposat notificar la sentència dictada en estes actuacions als demandats que es troben en parador ignorat, José Collado Barrera, Remedios Barrera García i José Pascual Collado Ramos, que té la dispositiva que, literalment, diu així:  
«Dispositiva  
Estime la demanda interposada pel procurador Onofre Marmaneu Laguía, en nom i representació de la Caixa d'Estalvis de València, Castelló i Alacant (Bancaixa), contra José Collado Barrera (com a prestatari) i Remedios Barrera García i José Pascual Collado Ramos (com a fiador), i condemne els esmentats demandats a pagar a l'actora la suma de 9.554,41 euros, més els interessos moratoris pactats del 14,4520% des de la data de tancament del compte, 30 d'octubre de 2009; tot això, fent condemna expressa a costes a la part demandada.  
  
Contra esta resolució es pot presentar un recurs d'apel·lació davant d'este tribunal (art. 455 LECn), dins del termini de 20 dies hàbils comptador des de l'endemà de la notificació corresponent. En la interposició del recurs l'apel·lant ha d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna (art. 458 LEC).  
Informació sobre el dipòsit per a recórrer:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra esta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a este expedient número 4084/0000/02/2206/09, indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
En el cas de realitzar l'ingrés mitjançant transferència bancària, després de completar el codi del compte corrent (3328-6884-10-4422750466), s'indicarà en el camp "Concepte" el número de compte, el codi i la data en la forma que s'exposa en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Porteu l'original d'esta resolució al llibre de sentències civils que, amb este efecte, hi ha a la secretaria d'este Jutjat, i deixeu-ne una testimoniança en les actuacions.  
Esta és la meua sentència, que jutjant definitivament en esta instància pronuncie, mane i firme».  
I perquè valga d'edicte de notificació de la sentència als demandats, en parador ignorat, estenc este edicte, que es fixarà al tauler d'anuncis d'este Jutjat i es publicarà en el Diari Oficial de la Comunitat Valenciana.  
  
València, 5 de març de 2012.- La secretària judicial: Carmen Sebastián Sanz.